**PSYKOLOGISKE PROBLEMSTILLINGER – EN IDEBANK**

*Nedenfor er der nogle eksempler på, hvordan problemstillinger i de tre temaer kan formuleres. Listerne er alene ment som (generelle) eksempler og er ikke udtømmende. Det er oplagt at tilpasse egne formuleringer mere præcist til de tekster, du nu sidder med.*

# Præstationer (og overordnet; hvad har betydning for om man kan præstere?)

* **Hvad motiveres mennesker af?**
* **Hvilke faktorer har betydning for at få succes i livet/opnå gode resultater? (eks i sport og i uddannelsessystemet)**
* **Hvordan lærer mennesket nyt materiale?**
* **Hvordan skaber man gode forudsætninger for at lære/huske bedst muligt?**
* **Hvad kan skabe udfordringer i bestræbelsen på at præstere?**

# Når mennesker gør andre ondt (og overordnet; hvilke faktorer kan forklare menneskers aggressive og destruktive adfærd)

* **Hvilke individualpsykologiske forklaringer findes der på ondskab?**
* **Hvilken betydning har det for mennesket at tilhøre en gruppe?**
* **Hvordan påvirkes den enkelte i sociale sammenhænge til at agere anderledes end man ville have gjort på egen hånd?**
* **Hvilke motiver kan ligge til grund for konflikter mellem grupper?**
* **Hvordan kan (strukturel) racisme påvirke adfærd?**
* **Hvilken rolle spiller barndommen for udvikling af aggressiv og destruktiv adfærd?**
* **Hvordan kan vi overfor os selv retfærdiggøre at udføre ondskabsfulde gerninger?**

# Fra barn til ung (og overordnet; hvordan udvikler mennesker sig?)

* **Hvad kendetegner hensigtsmæssig adfærd hos omsorgspersoner til et lille barn?**
* **Hvad betyder de tidlige år for et menneske på længere sigt?**
* **Hvilke egenskaber ønsker vi at skabe i vores børn og hvordan kan man skabe det?**
* **Hvad vil det sige, at et barn oplever omsorgssvigt? Hvilke reaktioner ser vi typisk?**
* **Hvad kendetegner de børn, der klarer sig godt på trods af et dårligt opvækstmiljø?**
* **Hvordan foregår identitetsdannelse i det senmoderne samfund?**
* **Hvilke udfordringer kan unge møde i dag?**